# data[].attributes.body
Den israelske sociolog Aaron Antonovsky (1923-94) mener man i stedet for kun se på det der fremkalder sygdommen som man gjorde, også skal se på sundheden  Han siger at vi altid befinder os i et kontinuum mellem sygdom og sundhed. Inden for dette kontinuum er der både sygdomsfremmende faktorer og sundhedsfremmende faktorer.

Det der bestemmer om et menneske kan modstå de vilkår, som livet byder det, er Oplevelsen af sammenhæng (OAS). Det er OAS, der gør, at et menneske kan få  de kræfter, der , så godt som muligt, skal hjælpe til at mestre de belastende omstændigheder, som livet byder på.

Antonovsky deler OAS op i tre komponenter: begribelighed, håndterbarhed og meningsfuldhed

Begribelighed, handler om, hvorvidt et menneske forstår det, man udsættes for. Er de indre og ydre stimuli, man oplever, fornuftsmæssigt begribelige? Opleves de som informationer, der er ordnede – i sammenhæng og med struktur – eller opleves de som kaotiske, tilfældige og uforklarlige? Når et menneske er præget af en stærk følelse af begribelighed, vil vedkommende med større ro kunne møde de udfordringer, man udsættes for.

Håndterbarhed handler om, hvorvidt man oplever, at der er tilstrækkelige ressourcer til stede til at møde de krav, som det, der sker omkring én, stiller. Disse ressourcer kommer ikke alene indefra, men i høj grad også udefra – i form af støtte og hjælp fra mennesker, man er nært knyttet til, og mennesker, man har tillid til. Når oplevelsen af håndterbarhed er stærk, vil den enkelte i mindre grad opfatte sig som offer for omstændighederne – man vil i højere grad være optaget af at leve og sanse frem for at være optaget af, om det, der hænder én, er retfærdigt eller uretfærdigt.

Meningsfuldhed handler om, hvorvidt man oplever, at det er værd at investere energi i de udfordringer, livet stiller én. Om man er følelsesmæssigt motiveret for at engagere sig i de vanskeligheder, tilværelsen byder én. Mennesker med en svag OAS giver således sjældent udtryk for, at der er noget, der har særlig betydning for dem.

# data[].attributes.body
Serviceloven § 83 a

1. § 83 aKommunalbestyrelsen skal tilbyde et korterevarende og tidsafgrænset rehabiliteringsforløb til personer med nedsat funktionsevne, hvis rehabiliteringsforløbet vurderes at kunne forbedre personens funktionsevne og dermed nedsætte behovet for hjælp efter § 83, stk. 1. Vurderingen skal være individuel og konkret og tage udgangspunkt i modtagerens ressourcer og behov.

2. Stk. 2. Rehabiliteringsforløbet, jf. stk. 1, skal tilrettelægges og udføres helhedsorienteret og tværfagligt. Kommunalbestyrelsen skal fastsætte individuelle mål for rehabiliteringsforløbet i samarbejde med den enkelte modtager af forløbet.

3. Stk. 3. De fastsatte mål og tidsrammen for rehabiliteringsforløbet skal indgå i en samlet beskrivelse af forløbet. Er der under rehabiliteringsforløbet behov for at ændre i målene, skal dette ske i samarbejde med modtageren.

4. Stk. 4. Kommunalbestyrelsen skal tilbyde modtageren af et rehabiliteringsforløb den nødvendige hjælp og støtte under forløbet med henblik på at nå de fastsatte mål, jf. stk. 2. Hjælpen og støtten skal løbende tilpasses udviklingen i modtagerens funktionsevne. Hvis modtageren ikke gennemfører et rehabiliteringsforløb, skal kommunalbestyrelsen vurdere modtagerens behov for hjælp efter § 83, jf. § 83, stk. 6

# data[].attributes.body
Karla

bor i lejlighed i Herning

Navn: Karla Lindholm Jensen

Alder: 110 år

Uddannelse/tidligere beskæftigelse: Tidligere telefonist

Nuværende bolig: Lejlighed i Herning

Netværk: Søn og svigersøn, børnebørn og oldebørn samt venner i Herning. Adoptivdatter er død pga. kræftsygdom.  Ægtefællen er død.

Værdier/livsførelse: Ude godt, men hjemme bedst. Familien er det vigtigste man har.

Interesser før og nu: Venner og familie. Ryger cerutter. Kryds & tværs

Sygdom/funktionsnedsættelse: Aldersrelaterede funktionsnedsættelser. Gangbesværet, bruger rollator. Har ikke været ude af egen lejlighed i 6 år, da hun ikke har overskud til det